Document ID: 31998R2157

KOMMISSIONENS FORORDNING (EF) Nr. 2157/98 af 7. oktober 1998 om ændring af forordning (EF) nr. 2106/98 om særforanstaltninger, der fraviger forordning (EØF) nr. 3665/87 og (EØF) nr. 3719/88 i oksekødssektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 1633/98 (2), særlig artikel 13, stk. 12, og artikel 25, og
ud fra følgende betragtninger:
Ved Kommissionens forordning (EF) nr. 2106/98 (3) er der fastsat særforanstaltninger for regularisering af visse udførsler som følge af problemerne på det russiske marked siden anden halvdel af august 1998;
erfaringen har vist, at det er nødvendigt at udvide disse foranstaltninger til også at omfatte eksportlicenser, hvor den erhvervsdrivende har angivet en destination i den samme restitutionszone som Rusland, for at udførsler, der er påvirket af ovennævnte forhold, kan gennemføres; i bilag II til Kommissionens forordning (EF) nr. 1560/98 af 17. juli 1998 om fastsættelse af eksportrestitutioner inden for oksekødssektoren (4) er der fastsat forskellige restitutionszoner;
denne undtagelse bør begrænses til de erhvervsdrivende, der især på grundlag af dokumenterne som nævnt i artikel 1, stk. 2, i Rådets forordning (EØF) nr. 4045/89 (5), senest ændret ved forordning (EF) nr. 3235/94 (6), kan bevise, at licenserne var beregnet til at blive benyttet i forbindelse med udførsel til Rusland;
i betragtning af udviklingen bør denne forordning straks træde i kraft og anvendes fra den 17. august 1998;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I forordning (EF) nr. 2106/98 foretages følgende ændringer:
1) I artikel 1 indsættes følgende stykke:
»De skal også anvendes for ovennævnte produkter, som der er udstedt eksportlicenser for med angivelse i rubrik 7 af et andet land i den samme zone som Rusland som fastsat i bilag II til Kommissionens forordning (EF) nr. 1560/98 (*), for så vidt den erhvervsdrivende til myndighedernes tilfredshed godtgør, at han havde til hensigt at benytte licenserne i forbindelse med udførsel til Rusland.
Myndighedernes vurdering skal især baseres på de i artikel 1, stk. 2, i Rådets forordning (EØF) nr. 4045/89 (**) omhandlede forretningspapirer.
(*) EFT L 202 af 18. 7. 1998, s. 58.
(**) EFT L 388 af 21. 12. 1998, s. 18«.
2) I artikel 6 indsættes:
»Den anvendes fra den 17. august 1998.«
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. oktober 1998.

Labels: 3
17
18